[{"text_idx": "#000000", "text": "\u2665 Pulmaraamat - lugemissoovitus pruutpaaridele"}, {"text_idx": "#000001", "text": "Juba mo\u0303ni aeg tagasi sattus minu na\u0308ppude vahele Tiia Tambergi kirjutatud"}, {"text_idx": "#000002", "text": "Pulmafotograafina tahan ma olla kogu pulmadega seonduvaga ha\u0308sti kursis, et vajadusel oskaks ise pruutpaarile no\u0303uga abiks olla ja seepa\u0308rast olen pidevalt uue informatsiooni otsingul. Sel samal po\u0303hjusel eelmainitud raamat minu raamaturiiulile u\u0308ldse sattuski."}, {"text_idx": "#000003", "text": "Tegemist on kohe pa\u0308ris va\u0308rske raamatuga, va\u0308lja on see antud 2017 aastal. Mulle isiklikult va\u0308ga meeldis selle raamatu u\u0308lesehitus, visuaal ja sisu, misto\u0303ttu otsustasin head asja jagada."}, {"text_idx": "#000004", "text": "Raamatu autor Tiia Tamberg on ise ametilt pulmakorraldaja ja Paides asuva Su\u0308damemaja perenaine (), seega on ta pulmade vallas Eestis u\u0308ks to\u0303eline spetsialist."}, {"text_idx": "#000005", "text": "Raamatu tagakaan ise u\u0308tleb enda tutvustuseks nii:"}, {"text_idx": "#000006", "text": "\"Paariheitmine on ko\u0303ige ilusa ja po\u0303neva algus. See kujuneb lo\u0303putuks hingeliseks la\u0308henemiseks, mille sihiks on ta\u0308ielik teineteisesse sulamine. Armastus on alati eksisteerinud, selle olemasolu aluseks olev u\u0308lim tunne oli, on ja ja\u0308a\u0308b! Abiellumine ei ole vabaduse kaotus, vaid vastastikune piiride laiendamine.\"\nraamatu \u201eO\u0303nne feng shui\u201d autorid\n\"Sellest raamatust leiate teekonna \u2013 armastusega seadusliku abieluni. Ko\u0303ik, kes julgevad vo\u0303tta vastutuse la\u0308bi seadustatud kooselu, va\u0308a\u0308rtustavad perekonnatraditsioone ja usuvad oma o\u0303nnelikku tulevikku.\"\n\"Tiia Tambergi raamat on pulmakorralduse piibel. Olles Tiiaga aastaid koosto\u0308o\u0308d teinud ja tundes teda inimesena, tean, et ainult imepa\u0308rase suhtumise ja austusega noorpaaridesse ning su\u0308dant ja hinge oma to\u0308o\u0308sse pannes su\u0308nnib ime \u2013 pulmapa\u0308ev.\""}, {"text_idx": "#000007", "text": "Aga millest, see raamat siis ra\u0308a\u0308gib ja kellele on see mo\u0303eldud?"}, {"text_idx": "#000008", "text": "Nagu pealkirigi u\u0308tleb, ka\u0308sitleb see teemasid kihlumisest kuni mesina\u0308dalateni va\u0308lja. See kirjeldab traditsioone ja va\u0308a\u0308rtusi, mis on seotud kahe inimese vahelise suhte ja armastuse ametlikuks tegemisega. Kuigi autor soovitab pruutpaaril vo\u0303imalusel kindlasti palgata peokorraldaja, siis selles raamatus olevate na\u0308puna\u0308idete abil on vo\u0303imalik tahtmise korral va\u0308ga edukalt oma pulmapa\u0308ev ise korraldada!"}, {"text_idx": "#000009", "text": "Raamatu u\u0308lesehitus on loogiline ja kronoloogiline, kirjeldades millest u\u0308ldse tuleks alustada ning mis ja\u0308rjekorras siis edasi minna:"}, {"text_idx": "#000010", "text": "-pulma peokoht, inventar ja dekoratsioonid"}, {"text_idx": "#000011", "text": "Raamat ka\u0308sitleb no\u0303uandeid ka sellisteks olukordadeks, mille peale ise ehk kohe ei tulekski."}, {"text_idx": "#000013", "text": "\"Vanavanematele on nende lapselapse pulm vaat et sama ta\u0308htis kui asjaosalistele endilegi. Seega meo\u0303lge la\u0308bi tseremoonia- ja pulmakoha otsinguil ka neile kallitele la\u0308hedastele, kel tervis ei luba igale poole ronida, to\u0303usta ega laskuda. Tseremooniakohal oleme eelnevalt soovitanud vanematele inimestele istumiseks toolid ja kuuma suveilmaga varuda ka joogipudelid.\""}, {"text_idx": "#000014", "text": "Siinkohal toon va\u0308lja mo\u0303tted, mis enneko\u0303ike minul kui pulmafotograafil ko\u0303lama ja\u0308id:"}, {"text_idx": "#000015", "text": "\"Pruutkleidi va\u0308rv vo\u0303ib ajaga kapis tuhmuda, peigmehe u\u0308likond ja\u0308a\u0308da iga aastaga u\u0308ha kitsmaks, kuid aeg ja\u0308a\u0308b seisma teie pulmafotodel. Just fotodel on imepa\u0308rane omadus aega tagasi keerata, aidates abielupaaril meenutada imelisi hetki u\u0308hest elu kaunimast pa\u0308evast - pulmapa\u0308evast. Kui peate pulmapa\u0308eva ta\u0308htsaks pa\u0308evaks oma elus, siis tuleb ka fotograafi valimisse hoolikalt suhtuda.\""}, {"text_idx": "#000016", "text": "\"Kui pulma eelarve on va\u0308heste vo\u0303imalustega, siis pildistamist ei soovita ma ku\u0308ll mingil juhul a\u0308ra ja\u0308tta, sest pulmapa\u0308evast ma\u0308lestusena ja\u0308a\u0308vad fotod kasvatavad ajaga oma va\u0308a\u0308rtust. Va\u0308iksema eelarvega vo\u0303ib fotograaf olla teiega koos lu\u0308hemat aega....kuid samas on ikkagi enamus pa\u0308evast ja\u0308a\u0308dvustatud kvaliteetse fotograafi poolt.\""}, {"text_idx": "#000017", "text": "\"Esmapilgul vo\u0303ib algne hind tunduda suur, kuid tegelikkuses on pulmapa\u0308eva ja\u0308a\u0308dvustamine ainult u\u0308ks osa fotograafi to\u0308o\u0308st. Suurem to\u0308o\u0308 algab siis, kui pulmapa\u0308ev on juba la\u0308bi. Keskmiselt kulub fotograafil u\u0308he ta\u0308ispika pulma to\u0308o\u0308tluseks 60-80 tundi fototo\u0308o\u0308tlust pluss pulmapa\u0308eva tunnid. Kui to\u0308o\u0308tasu jagada tunnitasuks, siis ei tundugi see summa enam nii suur.\""}, {"text_idx": "#000018", "text": "\"Ta\u0308nased peokorraldajad on ku\u0308ll va\u0308ga hinnapaindlikud, aga klient peab meeles pidama ka seda, et korraldajatele peab ja\u0308a\u0308ma alles to\u0308o\u0308ro\u0303o\u0303m ja tema inimva\u0308a\u0308rikus.\""}, {"text_idx": "#000019", "text": "Mina kindlasti soovitan selle raamatuga tutvust teha ko\u0303igil pruutpaaridel, kes parasjagu oma elu kauneimat pa\u0308eva planeerivad ning samuti ko\u0303igil neil, kes pulmato\u0308o\u0308stusega va\u0308hemal vo\u0303i rohkemal ma\u0308a\u0308ral oma to\u0308o\u0308ga seotud on. Tegemist on to\u0303esti u\u0308he kauneima ja po\u0303hjalikuma pulmaraamatuga!"}, {"text_idx": "#000020", "text": "Kas korraldasid oma pulmapa\u0308eva ise vo\u0303i palkasid selleks pulmakorraldaja?"}, {"text_idx": "#000021", "text": "Millisest allikast said/oled saanud Sina oma pulma planeerides informatsiooni?"}, {"text_idx": "#000023", "text": "5 lihtsat sammu, kuidas endale ise fotosessiooniks (kuumavaba) volu\u0308u\u0308mikas soeng teha"}]